**Ministru kabineta rīkojuma projekta**

**„Par Alsviķu arodskolas likvidāciju”**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |
| --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | |
| 1. | Pamatojums | | Saskaņā ar Valsts pārvaldes iekārtas likuma 15.panta ceturtās daļas 1.punktā noteikto tiešās pārvaldes iestādi likvidē, to pievienojot citai iestādei, – rezultātā pievienojamā iestāde beidz pastāvēt.  Saskaņā ar Profesionālās izglītības likuma 14.panta pirmajā daļā noteikto Izglītības un zinātnes ministrija (turpmāk – ministrija) ierosina Ministru kabinetam dibināt, reorganizēt un likvidēt valsts profesionālās izglītības iestādes.  Ministru kabineta 2010.gada 6.janvāra rīkojums Nr.5 „Par Profesionālās izglītības iestāžu tīkla optimizācijas pamatnostādnēm 2010. – 2015.gadam” nosaka ministriju par atbildīgo institūciju Profesionālās izglītības iestāžu tīkla optimizācijas pamatnostādņu 2010.-2015.gadam (turpmāk – Pamatnostādnes) īstenošanā, nodrošinot turpmāku profesionālās izglītības sistēmas strukturālo reformu īstenošanu, optimizējot profesionālās izglītības iestāžu skaitu un izvietojumu reģionos, kā arī, veicot to diferenciāciju, izveidot modernu, mūsdienu prasībām atbilstošu profesionālās izglītības materiāli tehnisko nodrošinājumu, sekmēt visu veidu resursu efektīvāku izmantošanu, paaugstinot profesionālās izglītības kvalitāti un pieejamību.  Informatīvajā ziņojumā „Par Izglītības un zinātnes ministrijas padotībā esošo profesionālās izglītības iestāžu pārņemšanu pašvaldību padotībā” (turpmāk – informatīvais ziņojums), kas pieņemts zināšanai Ministru kabineta 2013.gada 2.jūlija sēdē (prot. Nr.37 43.§) noteikts, ka nelielās (300 un mazāk izglītojamie) profesionālās izglītības iestādes ir nododamas pašvaldībām, pamatojoties uz brīvprātības principu, vai profesionālās izglītības iestādes, kuras nekvalificējas profesionālās izglītības kompetences centra (turpmāk – kompetences centrs) statusam, var nodot (pievienot) profesionālās izglītības iestādei – kompetences centram.  Pamatojoties uz *Izglītības attīstības pamatnostādnēs 2014.-2020.gadam* paredzēto:2014.– 2020.gadā secīgi plānot turpināt īstenot kompensējošos pasākumus, t.sk., turpinot īstenot īsās profesionālās izglītības programmas, tādējādi radot iespēju īsā laikā iegūt kvalifikāciju un integrēties darba tirgū, (…) t.sk., iekļaujošās izglītības īstenošanai, jauniešu ar speciālām vajadzībām un citu sociālā riska grupu jauniešu integrācijas pasākumiem, kā arī vispārējās un profesionālās izglītības iestāžu infrastruktūras modernizēšanai, ministrija īsteno jauniešiem nepieciešamos integrācijas pasākumus. | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.36.apakšpunktu Alsviķu arodskola (turpmāk – arodskola) ir ministrijas padotības iestāde.  Arodskolā 2014.gada 1.oktobrī mācās 142 izglītojamie, t.sk. Valsts budžeta (turpmāk – VB) finansētās grupās 127 izglītojamie un Eiropas Sociālā fonda (turpmāk – ESF) finansētās grupās – 15 izglītojamie (Valsts izglītības informācijas sistēmas dati).  Arodskola 2014./2015.mācību gadā īsteno šādas 7 izglītības programmas: „Būvdarbi” (pedagoģiskās korekcijas grupā - 15 izglītojamie) ar profesionālo kvalifikāciju – būvstrādnieks, „Ādas apstrādes tehnoloģijas un izstrādājumu izgatavošana” (grupā izglītojamiem ar speciālām vajadzībām - 10 izglītojamie) ar profesionālo kvalifikāciju – apavu labotājs, “Datoru lietošana” (grupā izglītojamiem ar speciālām vajadzībām – 21 izglītojamais) ar profesionālo kvalifikāciju – teksta redaktora operators, „Ēdināšanas pakalpojumi” (36 izglītojamie, t.sk., 15 izglītojamie parastā grupā, 21 - grupās izglītojamiem ar speciālām vajadzībām) ar profesionālo kvalifikāciju –pavārs, pavāra palīgs, “Kokizstrādājumu izgatavošana” (21 izglītojamais grupā izglītojamiem ar speciālām vajadzībām) ar profesionālo kvalifikāciju – galdnieks, “Sociālā aprūpe” (14 izglītojamie grupā izglītojamiem ar speciālām vajadzībām) ar profesionālo kvalifikāciju – aprūpētājs, “Šūto izstrādājumu ražošanas tehnoloģija” (25 izglītojamie grupās izglītojamiem ar speciālām vajadzībām) ar profesionālo kvalifikāciju – šuvējs. Augstākminēto programmu skaitā no VB finansētajās izglītības programmās mācās 127 izglītojamie, no ESF 1.2.1.1.3.apakšaktivitātes projekta „Profesionālās izglītības programmu, pamatprasmju un kompetenču apguve izglītības un profesionālās karjeras turpināšanai” finansētajās izglītības programmās mācās 15 izglītojamie.  Arodskolā speciālās izglītības grupās mācās 112 izglītojamie, pedagoģiskās korekcijas grupā – 15 izglītojamie un parastā grupā – 15 izglītojamie. Arodskolā 22 izglītojamie ir statusā – bāreņi.  Ņemot vērā to, ka arodskolai valsts budžeta finansējums tiek piešķirts saskaņā ar Ministru kabineta 2007.gada 2.oktobra noteikumiem Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo” un ir atkarīgs no izglītojamo skaita arodskolā (127), tas ir nepietiekams gan esošo programmu modernizācijai, gan jaunu izglītības programmu attīstībai, bez tālākās attīstības perspektīvas.  Alūksnes novada pašvaldība nav izteikusi vēlmi pārņemt arodskolu, vienlaikus izprotot un konceptuāli atbalstot ministrijas darbību arodskolas pievienošanai tehnikumam, ja arodskola tiek saglabāta kā tehnikuma mācību īstenošanas vieta, neizslēdzot arī turpmāku pašvaldības sadarbību ar arodskolu kā mācību īstenošanas vietu. Pašvaldības prasība ir, ka jebkura darbība attiecībā uz tehnikuma mācību īstenošanas vietu Alsviķos (piemēram: iekšējās reorganizācijas gadījumā), ir saskaņojama arī ar Alūksnes novada pašvaldību.  Tādējādi, izvērtējot pašvaldības viedokli, ministrijas Profesionālās izglītības iestāžu attīstības un investīciju stratēģiju 2010.–2015.gadam un investīciju piesaistes pieteikumu vērtēšanas komisijas (izveidota ar ministrijas 2014.gada 20.oktobra rīkojumu Nr.453 „Par Profesionālās izglītības iestāžu attīstības un investīciju stratēģiju 2010.-2015.gadam un investīciju piesaistes pieteikumu vērtēšanas komisijas izveidi”) 2014.gada 24.oktobra sanāksmē tika nolemts, ka arodskolas pievienošana ministrijas padotībā esošajam Smiltenes tehnikumam (turpmāk - tehnikums), kurš īsteno arī vienu radniecīgu izglītības programmu (“Ēdināšanas pakalpojumi”), dos iespēju paplašināt izglītojamo pieeju arī citām izglītības programmām, vienlaikus nodrošinot gan iekļaujošas izglītības iespēju, gan saglabājot arodskolu kā tehnikuma mācību īstenošanas vietu.  Pievienojot arodskolu tehnikumam, ņemot vērā tehnikuma prestižu, tā kompetences centra statusu, finansiālās iespējas attīstīt mācību vietu Alsviķos, kā arī iespēju piesaistīt Eiropas Savienības fondu finansējumu un nodrošināt augstu izglītības kvalitāti, arī arodskolas izglītojamiem tiks paplašināts piedāvāto izglītības programmu, t.sk. pieaugušo izglītības un tālmācības programmu, skaits un atbilstoši uzlabota materiāli tehniskā bāze tehnikuma mācību vietā Alsviķos.  Tehnikums ir ieguvis kompetences centra statusu ar 2013.gada 1.septembri (Ministru kabineta 28.08.2013. rīkojums Nr.400 “Par profesionālās izglītības kompetences centra statusa piešķiršanu Smiltenes Valsts tehnikumam – profesionālajai vidusskolai”).  Eiropas Savienības fondu ieguldījumi profesionālajā izglītībā paredz nodrošināt mācību telpu tehnisko pieejamību arī izglītojamiem ar speciālām vajadzībām, vienlaikus vienlīdzīgi iekļaujot visus izglītojamos modernā un pievilcīgā mācību vidē. Vēršam uzmanību, ka arī tehnikumā mācību korpusi ir pielāgoti izglītojamiem ar speciālām vajadzībām, kas paplašinās arodskolas izglītojamo pieeju un iespējas mācīties arī tehnikumā (Smiltenē) īstenotās izglītības programmas. Tādējādi tiek saglabāta pieejamība kvalitatīvai izglītībai reģionā un nodrošināta arodskolas kā tehnikuma mācību īstenošanas vietas pastāvēšana Alsviķos.  Ņemot vērā augstāk minēto, ministrija ir izstrādājusi Ministru kabineta rīkojuma projektu „Par Alsviķu arodskolas likvidāciju” (turpmāk – rīkojuma projekts).  Rīkojuma projekts paredz ar 2015.gada 1.septembri likvidēt arodskolu, to pievienojot tehnikumam. Tehnikums tiek noteikts par arodskolas izglītības programmu, funkciju, tiesību, saistību, prasību, finanšu līdzekļu, bilancē esošās mantas, lietvedības un arhīva pārņēmēju.  Rīkojuma projekts paredz arodskolas likvidācijas komisijas izveidi, nosakot tās uzdevumus – nodrošināt arodskolas materiālo un finanšu līdzekļu inventarizāciju, mantas vērtības un saistību apjoma noteikšanu un bilancē esošās mantas, saistību, arhīva un lietvedības nodošanu tehnikumam, kā arī arodskolas slēguma bilances sagatavošanu.  Pārņemot arodskolu, tehnikums turpinās īstenot visas arodskolas profesionālās izglītības programmas mācību vietā Alsviķos.  Tā kā likvidēta tiek ministrijas padotībā esošā arodskola, to pievienojot ministrijas padotībā esošajam tehnikumam, un abas izglītības iestādes tiek finansētas no ministrijas budžeta programmas 02.00.00 „Profesionālās izglītības mācību iestādes” apakšprogrammas 02.01.00 „Profesionālās izglītības programmu īstenošana”, ietekmes uz apakšprogrammai apstiprināto budžetu nebūs. Likvidējot arodskolu, valsts finansēto izglītojamo skaits nesamazinās, jo arodskolai plānoto izglītojamo uzņemšanu profesionālās izglītības programmās un uzsākto programmu īstenošanu Alsviķos turpinās tehnikums. Ministrijas budžeta programmas 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” arodskolai 2015.gadam apstiprinātais valsts budžets ir EUR 748806, t.sk. valsts budžeta dotācija no vispārējiem ieņēmumiem EUR 726606, ieņēmumi no maksas pakalpojumiem un citi pašu ieņēmumi EUR 22200.  Tehnikums pārņems arodskolas pārvaldīšanā un bilancē esošo valsts nekustamo īpašumu “Alsviķi” (nekustamā īpašuma kadastra Nr.3642 006 0008) – zemes vienību 5,48 ha platībā (zemes vienības kadastra apzīmējums 3642 006 0008) un deviņas būves (būvju kadastra apzīmējumi 3642 006 0008 001, 3642 006 0008 002, 3642 006 0008 003, 3642 006 0008 004, 3642 006 0008 005, 3642 006 0008 006, 3642 006 0008 007, 3642 006 0008 008 un 3642 006 0008 009) – Alsviķu pagastā, Alūksnes novadā. Minētais valsts nekustamais īpašums ir ierakstīts Alūksnes rajona tiesas Zemesgrāmatu nodaļas Alsviķu pagasta zemesgrāmatas nodalījumā Nr.1000 0017 7075 uz Latvijas valsts vārda ministrijas personā.  Arodskola nav īstenojusi Eiropas Reģionālās attīstības fonda (turpmāk – ERAF) līdzfinansētus projektus.  Arodskola ir bijusi labuma guvēja ministrijas īstenotajā ERAF 3.2.2.1.2.apakšaktivitātes „Izglītības iestāžu informatizācija” projektā „Izglītības un zinātnes ministrijas padotībā esošo izglītības iestāžu informatizācija” (turpmāk – ERAF projekts), vienošanās Nr.2010/0105/3DP/3.2.2.1.2/09/IPIA/VIAA/500.  Saskaņā ar Ministru kabineta 2008.gada 5.augusta noteikumu Nr.649 „Noteikumi par darbības programmas „Infrastruktūra un pakalpojumi” papildinājuma 3.2.2.1.2.apakšaktivitāti „Izglītības iestāžu informatizācija” 55.punktā noteikto finansējuma saņēmējs ir tieši atbildīgs par projekta īstenošanu un rezultātu uzturēšanu vismaz piecus gadus pēc projekta īstenošanas. ERAF projekta ietvaros arodskola tika apgādāta ar 9 stacionārajiem datoriem 8 847,69 *euro* apmērā, 3 portatīvajiem datoriem 3 325,12 *euro* apmērā, 1 multimediju komplektu 4 929,10 *euro*apmērā, kā arī arodskolā tika uzstādīts datu un elektrotīkls 1 vienība 1 669,94 *euro*apmērā.  Ievērojot to, ka ERAF projekts atrodas piecu gadu pēcuzraudzības periodā, Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Regula Nr.1083/2006), 57.panta 1.punkta izpratnē ERAF projekta labuma guvēju – izglītības iestāžu – likvidācija nav uzskatāma par būtisku izmaiņu, ja finansējuma saņēmējs nodrošina 3.2.2.1.2.apakšaktivitātes mērķa – izglītības iestāžu nodrošināšana ar atbilstošu, izmaksu efektīvu, drošu un uzticamu informācijas un komunikāciju tehnoloģiju (turpmāk – IKT) infrastruktūru, lai izglītības iestādēs un izglītības procesā plašāk un efektīvāk izmantotu IKT, saglabāšanu un projektā sasniegto rezultātu izmantošanu atbilstoši 3.2.2.1.2.apakšaktivitātes mērķim vismaz piecus gadus pēc pēdējā maksājuma finansējuma saņēmējam ERAF projekta ietvaros veikšanas.  Ministrija ir izvērtējusi ar rīkojuma projektu paredzētās pārmaiņas arodskolā ERAF projekta rezultātu ilgtspējas kontekstā un konstatējusi, ka:  1) par ERAF līdzekļiem iegādātās IKT vienības ir uzskaitītas ministrijas bilancē un saskaņā ar patapinājumu līgumiem nodotas lietošanā labuma guvējiem;  2) arodskolu likvidējot, tās izglītības programmas, funkcijas, tiesības, saistības, prasības, finanšu līdzekļi, bilancē esošā kustamā manta, lietvedība un arhīvs tiek nodoti tehnikumam, kā rezultātā arodskola kļūst par tehnikuma izglītības programmu īstenošanas vietu Alsviķos;  3) tehnikuma izglītības programmu īstenošanas vietā Alsviķos tiek saglabātas visas arodskolas programmas un tajā turpina mācīties visi arodskolas izglītojamie.  Ņemot vērā konstatēto, ministrija secina, ka ERAF projektā sasniegtie rezultāti tiks saglabāti un tiks nodrošināta projektā sasniegto rezultātu ilgtspēja attiecībā uz arodskolai piegādāto datortehniku un multimediju kabineta aprīkojumu atbilstoši Regulas Nr.1083/2006 57.panta 1.punkta prasībām.  Lai novērstu situācijas, kad Eiropas Savienības fondu līdzekļi tiek novirzīti profesionālās izglītības iestādēm, kuras projekta pēcuzraudzības periodā tiek reorganizētas vai likvidētas, ministrija Eiropas Savienības fondu ieguldījumus profesionālās izglītības iestādēs plāno atbilstoši Pamatnostādnēs noteiktajam.  Arodskola ir īstenojusi šādus Klimata pārmaiņu finanšu instrumenta (turpmāk – KPFI) finansētus projektus:   1. “Siltumnīcefekta gāzu emisiju samazināšana un energoefektivitātes paaugstināšana Alsviķu Profesionālās skolas ēkās” (Nr. KPFI-5/34). Kopējās izmaksas 1 218 119 EUR, tai skaitā KPFI finansējums 1 035 401 EUR. Projekts pabeigts 2013.gada 29.novembrī. 2. “Alsviķu arodskolas kompleksa ēkas siltumenerģijas pārvaldes un sadales trašu rekonstrukcija KPFI konkursā "Kompleksi risinājumi siltumnīcefektu gāzu gāzu emisiju samazināšanai"” (Nr.KPFI-15.1/21). Kopējās izmaksas 156 561,69 EUR, tai skaitā KPFI finansējums 107 001,76 EUR. Projekts pabeigts 2014.gada 20.martā. 3. “Alsviķu arodskolas KPFI projekta atklāta konkursa „Kompleksi risinājumi siltumnīcefekta gāzu emisijas samazināšanai” (Nr.15.3/55). Kopējās izmaksas 257 595,18 EUR, tai skaitā KPFI finansējums 218 955,90 EUR. Projekta īstenošanas beigu termiņš ir 31.01.2015, šobrīd nav veikts gala maksājums.   KPFI projektu ilgtspēja jānodrošina vismaz 5 gadus pēc pēdējā maksājuma finansējuma saņēmējam - arodskolai – veikšanas. Tā kā tehnikums turpinās īstenot visas arodskolas profesionālās izglītības programmas mācību vietā Alsviķos, ilgtspējas nosacījums tiks ievērots. | | | | |
| 3. | Projekta izstrādē iesaistītās institūcijas | | Ministrija, tehnikums, arodskola. | | | | |
| 4. | Cita informācija | | Ir ievērots Profesionālās izglītības likuma 14.panta 3.¹daļā noteiktais – arodskolas likvidācijā iesaistītās institūcijas un personas ir informētas par projektā noteikto. Jautājums par arodskolas turpmāko attīstību, kā arī informācija par uzsākto rīkojuma projektu tika sniegta Alūksnes novada pašvaldībai, Vidzemes plānošanas reģionam, Alsviķu arodskolai (ministrijas 25.01.2015. vēstule Nr.01-05e/292). | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Arodskolas 142 izglītojamie, kuri turpinās iegūt izglītību tajā paša vietā Alsviķos, kur atradīsies tehnikuma teritoriālā struktūrvienība – tehnikuma izglītības programmu īstenošanas vieta. Bez tam viņiem tiks dota iespēja integrēties jauniešu vidē Smiltenes tehnikumā.  Arodskolas pedagogi un darbinieki, kuri turpinās strādāt Alsviķos kā tehnikuma izglītības programmu īstenošanas vietā.  Izglītojamo vecāki, institūcijas un organizācijas, kuras sniedz atbalstu izglītības iestādēm izglītības procesa nodrošināšanā. | | | | |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. | | | | |
| 3. | Administratīvo izmaksu monetārs novērtējums | | Projekts šo jomu neskar. | | | | |
| 4. | Cita informācija | | Pievienojot arodskolu tehnikumam, izglītības programmu īstenošanas vietā Alsviķos tiks saglabāta profesionālās izglītības pieejamība, pilnveidosies izglītības programmu īstenošanas materiāli tehniskā bāze, tehnikumam piesaistot Eiropas Savienības finansējumu, tādējādi sagatavojot darba tirgus prasībām atbilstošus un tautsaimniecībai, t.sk. Vidzemes reģiona un Alūksnes novada attīstībai nepieciešamus speciālistus. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2015.gads** | | | Turpmākie trīs gadi (*euro*) | | |
| **2016.g.** | **2017.g.** | **2018.g.** |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | 67 270 511 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 67 270 511 | | 0  0 | 0  0 | 0  0 | 0  0 |
| 1.2. valsts speciālais budžets | | 0 | | 0 | 0 | 0 | 0 |
| 1.3. pašvaldību budžets | | 0 | | 0 | 0 | 0 | 0 |
| 2. Budžeta izdevumi: | | 67 270 511 | | 0 | 0 | 0 | 0 |
| 2.1. valsts pamatbudžets | | 67 270 511 | | 0 | 0 | 0 | 0 |
| 2.2. valsts speciālais budžets | | 0 | | 0 | 0 | 0 | 0 |
| 2.3. pašvaldību budžets | | 0 | | 0 | 0 | 0 | 0 |
| 3. Finansiālā ietekme: | | 0 | | 0 | 0 | 0 | 0 |
| 3.1. valsts pamatbudžets | | 0 | | 0 | 0 | 0 | 0 |
| 3.2. speciālais budžets | | 0 | | 0 | 0 | 0 | 0 |
| 3.3. pašvaldību budžets | | 0 | | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | | X | | 0 | 0 | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Saskaņā ar Ministru kabineta 2009.gada 28.jūlija noteikumu Nr.836 “Pedagogu darba samaksas noteikumi” 28.punktu, pedagogiem profesionālās izglītības kompetences centros nosaka piemaksu 10 procentu apmērā no mēneša darba algas likmes. Pēc arodskolas pievienošanas ar 2015.gada 1.septembri Smiltenes tehnikumam šāda piemaksa pienāksies arī pedagogiem tehnikuma struktūrvienībā Alsviķos. Piemaksas nodrošināšanai provizoriski nepieciešamais finansējums:  Skolotāju atalgojums: 32,71 likme x(420 euro + 7%)x 4 mēn = 58799 euro  Pārējo pedagogu atalgojums: 0,26 x 58799 euro = 15288 euro  Dienesta viesnīcas pedagogu atalgojums: 1,23 likmes x (420 euro + 7%)x 4 mēn = 2211 euro  Pedagogu atalgojums 4 mēnešiem: 58799 + 15288+2211 = 76298 euro  10 % piemaksai 4 mēnešiem: 76298 euro x 10 % = 7630 euro  VSAOI 4 mēnešiem: 7630 euro x 23,59 % = 1800 euro  Atlīdzība 10 % piemaksas nodrošināšanai no 2015.gada 1.septembra:  7630 euro + 1800 euro = 9430 euro.  Piemaksai nepieciešamo atlīdzību 2015.gadā un turpmākajos gados varēs nodrošināt ministrijas budžeta apakšprogrammai 02.01.00.”Profesionālās izglītības programmu īstenošana” pieejamā valsts budžeta finansējuma ietvaros un ietekmes uz valsts budžetu nebūs.  2014.gada budžetā plānotās uzņemšanas neizpilde par 1085 izglītojamiem samazina attiecīgi arī valsts finansēto izglītojamo vietu skaitu 2015.gadā, veidojot pedagogu atlīdzības ietaupījumu. | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| 1. | Nepieciešamie saistītie tiesību aktu projekti | Līdz 2015.gada 31.decembrim ministrija iesniegs Ministru kabinetā Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” grozījumu projektu, svītrojot 24.36.apakšpunktu. | | | | | |
| 2. | Atbildīgā institūcija | Ministrija. | | | | | |
| 3. | Cita informācija | Nav | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izvērtēšanā aktīvi iesaistījies arodskolas administrācijas un skolotāju kolektīvs. Jautājums par projektu tika apspriests gan valdības līmenī, gan pašvaldību un sabiedrisko organizāciju līmenī, sniedzot rakstiskas atbildes uz jautājumiem par arodskolas plānoto likvidāciju, nododot tās uzdevumus tehnikumam.  Ministrijas mājaslapā ir ievietota aktuāla informācija par arodskolas pievienošanu tehnikumam. Ir bijušas tikšanās ar dažādām sabiedrības grupām šajā jautājumā (pašvaldība, arodskola, tehnikums). |
| 2. | Sabiedrības līdzdalība projekta izstrādē | Projekta izstrādē piedalās gan arodskola, gan tehnikums. Ministrija veikusi vairākas diskusijas ar ieinteresētajām pusēm par reorganizācijas procesu, skaidrojot reorganizācijas lietderību un plānoto arodskolas attīstības iespēju, kā arī arodskolas izglītojamo plašākas izglītošanās iespējas. |
| 3. | Sabiedrības līdzdalības rezultāti | Sabiedrība kopumā konceptuāli atbalsta šādu izglītības iestāžu apvienošanu, vienlaikus izsakot šaubas par reorganizāciju kā labāko skolas attīstības modeli (arodskolas administrācija) un izsakot bažas par iespējamu mācību īstenošanas vietas slēgšanu pēc diviem gadiem (pašvaldība). Arodskola joprojām labprāt paliktu patreizējā neatkarīgā statusā. Pārējā sabiedrības daļa, kura vērsās ministrijā ar protesta vēstulēm, jo tās viedoklis balstījās uz nepietiekamu informāciju, tika detalizēti informēta ar skaidrojumu par arodskolas kā mācību īstenošanas vietas saglabāšanu (nevis likvidēšanu), programmu turpināšanu un pārējiem arodskolas ieguvumiem un reorganizācijas pozitīvajiem aspektiem.  Ministrija ir veikusi izskaidrošanas darbu gan rakstveidā, gan rīkojot sanāksmes un diskusijas. Sabiedrība ir pieņēmusi ministrijas skaidrojumu plānotās rīcības nepieciešamībai. |
| 4. | Cita informācija | Skaidrojam, ka sabiedrības pārstāvju izteiktais priekšlikums saglabāt Alsviķu arodskolu tās esošajā statusā nav ņemts vērā, jo sabiedrības rīcībā esošā sākotnējā informācija par plānoto reorganizāciju bija balstīta uz nepilnīgu vai nepatiesu informāciju, kura iegūta baumu ceļā.  Jautājuma par skolu apvienošanu izdiskutēšanai ministrija vairākkārt aicinājusi Alsviķu arodskolas direktori un skolas administrāciju uz sanāksmēm ministrijā (22.12.2014., 14.01.2015., 01.04.2015.) skaidrojot situāciju optimāla risinājuma meklējumos, lai nodrošinātu Alsviķu arodskolas turpmākas attīstības (nevis izdzīvošanas) iespējas. Diskusijās ir piedalījušies arī Alūksnes novada domes pārstāvji, kas konceptuāli atbalsta reorganizāciju, ja arodskola tiks saglabāta kā Smiltenes tehnikuma mācību īstenošanas vieta Alūksnes novadā arī turpmāk.  Ministrijas argumenti pozitīvas attīstības virzienā, pievienojot arodskolu kompetences centram ir:   1. Skolas funkcionēšanas saglabāšana Alsviķos kā mācību īstenošanas vietā – skolu joprojām paredzēts atstāt ministrijas pakļautībā; 2. ES finansējuma pieejamība tehnikuma – profesionālās izglītības kompetences centra ietvaros. Šobrīd Alsviķu arodskola var nodrošināt izglītību, bet nav resursu modernizācijai, kas ir pamatā kvalitatīvai izglītībai; 3. Pedagogu algu pielikums par 10% kompetences centra ietvaros; 4. 20% finansējuma saglabāšana speciālajām klasēm (grupām) mācību īstenošanas vietā Alsviķos; 5. Iekļaujošas izglītības īstenošanas iespējas attiecībā uz izglītojamajiem (“*Izglītības attīstības pamatnostādnes 2014.-2020.gadam”*: “2014.– 2020.gadā secīgi plānots turpināt īstenot kompensējošos pasākumus, t.sk., turpinot īstenot īsās profesionālās izglītības programmas, tādējādi radot iespēju īsā laikā iegūt kvalifikāciju un integrēties darba tirgū, (…) t.sk., iekļaujošās izglītības īstenošanai, jauniešu ar speciālām vajadzībām un citu sociālā riska grupu jauniešu integrācijas pasākumiem, kā arī vispārējās un profesionālās izglītības iestāžu infrastruktūras modernizēšanai.”); 6. Iespēja palielināt parasto profesionālās izglītības programmu skaitu Alsviķos, tādējādi nodrošinot arī veselo vietējo jauniešu piesaisti Alūksnes novadam.; 7. Audzēkņiem ar smagu invaliditāti tiks saglabāta iespēja turpināt mācības Alsviķos, savukārt audzēkņiem ar viegliem kustību traucējumiem – paplašināts piedāvājamo profesionālās izglītības programmu klāsts, atbilstoši Smiltenes tehnikumā īstenojamām programmām.   Viena no Latvijas aktualitātēm ir iekļaujoša sabiedrība, 2014.gada nogalē tas tika aktualizēts *Invalīdu lietu nacionālās padomes* sēdē (decembris) un citās ar šo jautājumu saistītās sanāksmēs (Labklājības ministrija, “Apeirons”). Minētajās sanāksmēs atzīts, ka Latvijā joprojām nav nodrošināta ne vien visu sabiedrības locekļu vienlīdzība izglītības un citu pakalpojumu saņemšanā, bet arī salīdzinājumā ar citām Eiropas Savienības valstīm stipri atpaliek sabiedrības tolerance un empātija pret citādo. Eiropas Savienības fondu ieguldījumi profesionālajā izglītībā paredz nodrošināt mācību telpu tehnisko pieejamību arī izglītojamiem ar speciālām vajadzībām, vienlaikus vienlīdzīgi iekļaujot visus izglītojamos modernā un pievilcīgā mācību vidē. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, arodskola un tehnikums. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek likvidēta ministrijas padotībā esoša arodskola, tās uzdevumus nododot ministrijas padotībā esošajam tehnikumam. |
| 3. | Cita informācija | Nav |

Anotācijas V sadaļa – projekts šo jomu neskar.

Izglītības un zinātnes ministre Mārīte Seile

Vizē:

Valsts sekretāra vietniece –

Izglītības departamenta direktore,

Valsts sekretāra pienākumu izpildītāja Evija Papule

30.04.2015. 13:50

3090

Dz.Kalniņa, 67047942

dzintra.kalnina@izm.gov.lv